Na temelju članka 48. Zakona o lokalnoj i područnoj (regionalnoj) samoupravi (”Narodne novine”, broj 33/01, 60/01, 106/03, 129/05, 109/07, 125/08, 150/11, 19/13-pročišćeni tekst, 137/15, 123/17, 98/19 i 144/20), članka 7. Uredbe o načinu ocjene i postupku odobravanja investicijskih projekata („Narodne novine” broj 158/23) i članka 30. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 5/20 - pročišćeni tekst, 8/20, 2/21 i 3/21 - pročišćeni tekst) Općinsko vijeće Općine Vladislavci na svojoj 44. sjednici, održanoj dana 05. studenoga 2024.godine, donosi

**ODLUKU**

**o odabiru za financiranje mikro-investicijskog projekta**

**Izgradnja pješačko-biciklističke infrastrukture u Općini Vladislavci, faza 2**

**Članak 1.**

1. Ovom Odlukom odobrava se financiranje Mikro-investicijskog projekta Općine Vladislavci Izgradnja pješačko-biciklističke infrastrukture u Općini Vladislavci, faza 2.

**Članak 2.**

1. Procijenjena vrijednost investicijskog projekta iz članka 1. ove Odluke iznosi 393.314,37 eura sa PDV-om.

**Članak 3.**

1. Sredstva za financiranje projekta iz članka 1. ove Odluke osigurat će se u Proračunu Općine Vladislavci za 2025. godinu.

**Članak 4.**

1. Ova Odluka stupa na snagu prvog dana od dana objave u „Službenom glasniku“ Općine Vladislavci.

KLASA: 404-01/24-01/04

UR.BROJ: 2158-41-01-24-4

Vladislavci, 05. studenoga 2024. godine

**Predsjednik**

**Općinskog vijeća**

Krunoslav Morović